Lonchura striata

Lonchura striata est avis passeriformis familiae Estrildidarum. 

 Proprietates 
Lonchurae striatae sunt parvae aviculae, 9–12 cm longae, robustis rostris cinereis atque subtilibus austerisque caudis, nec non dorsis et pectoribus fuscis atque floridioribus ventribus.

Non differunt pro sexu: feminae et mares vero simillimi visu, nisi quod maribus capita solidiora sunt feminarum illis; Grimmet, op.cit.  tamen differitates nonnullae ad colores pertinentes inter subspecies sunt.

 Habitatio 
Harum avium habitationes per Asiam orientalem meridionalemque patent; greges in Iaponiam invecti sunt.Tabula habitationum Lonchurae striatae.
Tesqua et silvas et dumeta inhabitant.

Subspecies L. s. domestica non potest in locis naturalibus inveniri, cum alta artificiose sit.

 Habitus 
In densos congregant greges, quae non numquam conspici possunt in ruris, plerumque cum sint granivorae aves.

Tametsi ambo sexus prope indiscernibiles sunt visu, solum mares levem dant cantum, sufflando pectus et caudam dilatando quasi flabellum. 
Nidum, qui saepe est in cavo arboreo, farciunt herbis et ramusculis. Deponunt 3–8 ova, quae 13–16 dies incubantur.

 Subspecies 
L. striatae pro habitatione dividintur: https://web.archive.org/web/20130415160513/http://www.worldbirdnames.org/n-weavers.html
 Lonchura striata acuticauda (Hodgson, 1836) – Indiam septentrionalem, Butaniam et Nepaliam inhabitat.
 Lonchura (striata) domestica – Sunt qui dicant hanc altam esse alias Lonchuras iungendo; Alderton, David (1998): The Complete Guide to Bird Care. Howell Book House. p. 24. ISBN 0-87605-038-0.  Rogers, Cyril; Clear, Val (1975). Encyclopedia of Cage and Aviary Birds. Macmillan. p. 117.Club Italiano Passero del Giappone -- Storia del PdG. alii autem L. domesticam, quarum sunt plurimae varietates colorum, formam esse domesticam L. s. striatae.  De L.s. domestica apud www.drsfostersmith.com Ample in captivitate retinetur, cum apta mirabiliter sit ad alendas omnium generum avium proles.
 Lonchura striata fumigata (Walden, 1873) – Insulas Oceani Indici septentrio-orientalis incolens.
 Lonchura striata semistriata (Hume, 1874) – Insulas Oceani Indici orientalis incolens.
 Lonchura striata striata (Linnaeus, 1766) – Indiam meridionalem inhabitat.
 Lonchura striata subsquamicollis (Baker, ECS, 1925) – Augetur in locis per Sinas austro-occidentales patentibus.
 Lonchura striata swinhoei (Cabanis, 1882) – Sinas orientales inhabitat et Insulam Formosam.

 Fontes 
 Grimmett, Richard; Inskipp, Carol, Inskipp, Tim & Byers, Clive (1999): Birds of India, Pakistan, Nepal, Bangladesh, Bhutan, Sri Lanka, and the Maldives. Princeton University Press, Princetoniae. ISBN 0-691-04910-6.
 BirdLife species factsheet – Lonchura striata.
 Lonchura striata – IUCN Red List

 Nexus externi 

 BirdLife species factsheet – Lonchura striata
 Club Italiano Passero del Giappone, scilicet Consociatio Italiana Passeris Iaponici; Passer Iaponicus est L. s. domesticae nomen vulgare.
 Par L.s. striatarum apud YouTube.

 Notae 

Categoria:Estrildidae
Categoria:Aves Indiae
Categoria:Aves Bangladeshae
Categoria:Aves Sinarum
Categoria:Aves Nepaliae
Categoria:Taxa Linnaei
Categoria:Taxa 1766